અમદાવાદ: અમદાવાદ શહેરમાં પોલીસ સબસલામતના દાવા કરી રહી છે. મહિલાઓ મોડી રાતે પણ એકલાં ઘરે જઈ શકે છે તેવી વાતો પોલીસ કરે છે, પરંતુ હકીકત કંઈક અલગ જ છે. રક્ષાબંધનની રાતે બે ભાઈઓ બહેનની સાથે હોટલમાં જમીને ઘરે પરત આવતા હતા ત્યારે શહેરના ચંદ્રનગર છ રસ્તા પાસે બે એક્ટિવા પર આવેલા ચાર શખ્સોએ આવીને બોલાચાલી અને છેડતી કરતાં ભાઈએ ચારેય શખ્સનાે ફોટો પાડતાં તેઓ ઝપાઝપી કરી મોબાઈલ લૂંટીને ફરાર થઇ ગયા હતા. આ અંગે પોલીસ ફરિયાદ નોંધાતાં પાલડી પોલીસે લૂંટ કરનાર ચાર વિદ્યાર્થીઓની ધરપકડ કરી છે.